ຄະນະກວດການິວເຄລັຽສະຫະປະຊາຊາດ ເດີນທາງອອກຈາກ ເກົາຫລີເໜືອ
ຂ່າວສຳຄັນອື່ນໆ: ຄະນະຣັຖບານໄທ ຈະປະຊຸມກັນ ມື້ອື່ນ; ການໂຈມຕີ ດ້ວຍຣະເບີດສະລະຊີບ ທີ່ຄ້າຍທະຫານອີຣັກ ແຫ່ງນຶ່ງ ເຮັດໃຫ້ມີຜູ້ເສັຽຊີວິດ 15 ຄົນ; ກັ
ຄະນະກວດກາ ນິວເຄລັຽ ຂອງອົງການ ສະຫະປະຊາຊາດໄດ້ເດີນທາງອອກ ຈາກເກົາຫລີເໜືອ ໃນມື້ນີ້ ຫຼັງຈາກ ພຽງຢາງ ໄດ້ມີຄຳສັ່ງ ຂັບໄລ່ພວກເຂົາເຈົ້າ ອອກຈາກປະເທດ ແລະປະກາດ ກ່ຽວກັບແຜນການ ທີ່ຈະເລີ້ມ ຜລິດທາດປລູໂຕນຽມ ຊຶ່ງສາມາດ ນຳໄປສ້າງ ອາວຸດນິວເຄລັຽ ໄດ້ນັ້ນ ຄືນໃໝ່ ຄະນະ ກວດກາຂອງອົງການ ພະລັງງານ ປະຣະມະນູ ສາກົນ ໄດ້ເດີນທາງ ໄປເຖິງ ນະຄອນຫລວງ ປັກກິ່ງໃນມື້ນີ້ ໂດຍຖ້ຽວບິນ ຈາກພຽງຢາງ ແຕ່ບໍ່ຍອມ ຖແລງໃດໆ ຕໍ່ພວກນັກຂ່າວ ອົງການພະລັງງານ ປະຣະມະນູ ສາກົນ ກ່າວວ່າ ຄະນະກວດກາ ຂອງຕົນ 4 ຄົນ ໄດ້ເດີນທາງອອກຈາກ ເກົາຫລີເໜືອ ຫລັງຈາກ ໄດ້ຖອນປ້າຍຫ້າມ ແລະເຄື່ອງຖ່າຍຮູບ ທີ່ໂຮງໄຟຟ້າYONGBYON ອອກໄປ ກະຊວງ ການຕ່າງປະເທດ ສະຫະຣັດ ກ່າວວ່າ ນັກຊ່ຽວຊານອະເມຣິກັນ 4 ຄົນ ທີ່ຕິດຕາມ ການເຄື່ອນໄຫວ ຢູ່ໂຮງໄຟຟ້າ YONGBYON ຄືກັນນັ້ນກໍໄດ້ກະກຽມ ທີ່ຈະເດີນທາງ ອອກຈາກ ເກົາຫລີເໜືອ ຫລັງຈາກ ປະເທດດັ່ງກ່າວໄດ້ອອກຄຳສັ່ງ ໃນຕົ້ນອາທິດນີ້ ສະພາ ຄວາມໝັ້ນຄົງ ອົງການ ສະຫະປະຊາຊາດ ໄດ້ອອກຖແລງການ ສະບັບນຶ່ງ ປະນາມພຽງຢາງ ທີ່ໄດ້ຍິງຈະຣວດ ໄລຍະໄກ ຄະນະ ຣັຖບານໄທ ຈະຈັດ ກອງປະຊຸມ ນັດພິເສດ ໃນມື້ອື່ນນີ້ເພື່ອປຶກສາ ຫາຣື ກ່ຽວກັບ ບັນຫາຕ່າງໆ ຮວມທັງ ການປະທ້ວງ ຕໍ່ຕ້ານຣັຖບານ ທ່ານປະນິທານ ວັຕນະຍາກອນ ໂຄສົກ ຣັຖບານໄທ ກ່າວວ່າ ການປະຊຸມ ທີ່ວ່ານີ້ຈະມີຂຶ້ນ ໃນສະຖານທີ່ ແຫ່ງນຶ່ງ ທີ່ບໍ່ເປີດເຜີຍ ໃຫ້ຊາບວ່າ ບ່ອນໃດ ຍ້ອນມີຄວາມວິຕົກກັງວົນ ໃນເຣື່ອງ ຄວາມປອດພັຍ ທ່ານເວົ້າວ່າ ນາຍົກຣັຖມຸນຕຣີອະພິຊິດ ເວດຊາຊີວະ ຈະສົນທະນາ ຫາຣື ກ່ຽວກັບ ຄວາມວຸ້ນວາຍ ເມື່ອໄວໆມານີ້ ແລະແຜນການ ກູ້ຢືມ ຂອງຣັຖບານ ໃນຈຳນວນ ບັນຫາຕ່າງໆ ໃນການ ໃຫ້ສຳພາດ ແກ່ໂທຣະພາບBLOOMBERG ທ່ານອະພິຊິດ ກ່າວວ່າ ທ່ານກຳລັງ ຊອກຊ່ອງທາງ ເພື່ອໃຫ້ມີການ ບັນລຸການຕົກລົງ ກ່ຽວກັບ ການປະຕິຮູບ ທາງດ້ານ ການເມືອງ ທ່ານອະພິຊິດ ເວົ້າວ່າທ່ານຈະຮຽກ ໃຫ້ມີ ການເລືອກຕັ້ງ ເວລາໃດ ສະເຖັຽຣະພາບ ໃນໄທ ກັບຄືນມາ ແລະທ່ານແນ່ໃຈວ່າ ບໍ່ມີພັຍ ຂົ່ມຂູ່ ທີ່ຈະເກີດ ຄວາມຮຸນແຮງ ປະເທດໄທ ໄດ້ປະກາດພາວະສຸກເສີນ ຫຼັງຈາກ ພວກປະທ້ວງ ທີ່ສນັບສນຸນ ທ່ານທັກສິນ ຊິນນະວັດໄດ້ກໍ່ຄວາມຮຸນແຮງ ທີ່ບັງຄັບໃຫ້ ມີການຍົກເລີກ ກອງປະຊຸມ ສຸດຍອດ ອາຊ່ຽນທີ່ພັທຍາ ເມືອງຕາກອາກາດ ແຄມທະເລ ຂອງໄທ ເຈົ້າໜ້າທີ່ ກອງທັບອີຣັກ ກ່າວວ່າ ການໂຈມຕີ ດ້ວຍຣະເບີດສະລະຊີບ ເຮັດໃຫ້ ມີຜູ້ເສັຽຊີວິດ 15 ຄົນ ແລະບາດເຈັບ ອີກຢ່າງນ້ອຍ 40 ຄົນທີ່ຄ້າຍທະຫານ ແຫ່ງນຶ່ງ ທາງກ້ຳ ຕາເວັນຕົກ ຂອງນະຄອນຫຼວງ ແບັກແດັດ ການໂຈມຕີໃນມື້ນີ້ ແມ່ນເປັນຄັ້ງທີ 2 ພາຍໃນໄລຍະ 2 ມື້ ໃນມື້ວານນີ້ ຣະເບີດຣົດໄດ້ແຕກຂຶ້ນ ທີ່ເມືອງ KIRKUK ໃນພາກເໜືອ ປະເທດອີຣັກ ເຮັດໃຫ້ຍາມ ຢ່າງນ້ອຍ 10ຄົນ ເສັຽຊີວິດ ແລະໄດ້ຮັບ ບາດເຈັບອີກ 22 ຄົນ ກັບຕັນ ຄົນອະເມຣິກັນ ທີ່ຖືກຈັບ ເປັນໂຕປະກັນ ເປັນເວລາຫລາຍໆມື້ ໂດຍພວກ ໂຈນທະເລ ຢູ່ນອກ ແຄມຝັ່ງໂຊມາເລັຽ ໄດ້ເດີນທາງ ຢ່າງປອດພັຍໄປເຖິງເມືອງ MOMBASA ຂອງ KENYA ແລ້ວ ໃນວັນພະຫັດ ມື້ນີ້ ທ່ານ RICHARDPHILIPS ໄດ້ເດີນທາງ ໄປນຳ ກຳປັ່ນຣົບ BAINBRIDGE ຂອງສະຫະຣັດ ທີ່ໄດ້ຊ່ອຍຊີວິດທ່ານໄວ້ ເວລາ ພວກມືປືນ ຂອງກອງທັບເຮືອ ສະຫະຣັດ ໄດ້ຍິງ ພວກໂຈນທະເລ 3ຄົນ ທີ່ຈັບທ່ານໄວ້ ແຕ່ທ່ານໄປ ຮອດ ຊ້າໜ້ອຍນຶ່ງ ຈຶ່ງບໍ່ທັນ ໄດ້ພົບພໍ້ກັບພວກລູກເຮືອ ຂອງທ່ານ ທີ່ໄດ້ເດີນທາງ ກັບຄືນມາ ຍັງສະຫະຣັດແລ້ວ ບໍ່ເທົ່າໃດຊົ່ວໂມງ ກ່ອນໜ້ານັ້ນ ທັງນີ້ ກໍຍ້ອນວ່າ ກຳປັ່ນຣົບ BAINBRIDGE ຕ້ອງໄດ້ໄປຊ່ອຍກູ້ພັຍ ຫລັງຈາກ ໄດ້ຮັບສັນຍານ ຂໍຄວາມຊ່ອຍເຫລືອ ຈາກກຳປ່ັນຂົນສົ່ງLIBERTY SUN ຊຶ່ງເປັນ ກຳປັ່ນລຳທີ 2 ຂອງສະຫະຣັດ ທີ່ໄດ້ຖືກ ພວກໂຈນທະເລໂຊມາເລັຽ ໂຈມຕີ ພາຍໃນ ເວລານຶ່ງອາທິດ ລູກເຮືອ ຂອງກຳປັ່ນ LIBERTY SUNໄດ້ຕ້ານຢັນ ການໂຈມຕີ ຂອງພວກໂຈນ ທະເລ ດ້ວຍຄວາມສຳເຣັດຜົນ ແລະໄດ້ເດີນທາງຢ່າງປອດພັຍ ໄປເຖິງເຄນຢາ ພ້ອມດ້ວຍ ການຊ່ອຍເຫລືອ ທາງດ້ານອາຫານ ໃນມື້ວານນີ້ ຜູ້ມີສິດ ປ່ອນບັດ ຊາວອິນເດັຽ ພາກັນ ໄປລົງຄະແນນສຽງ ໃນການເລືອກຕັ້ງ ທົ່ວໄປ ມື້ທຳອິດ ຂະນະທີ່ ພວກກະບົດ ນິຍົມເໝົາເຊຕຸງທຳການ ໂຈມຕີ ໃນເຂດເລືອກຕັ້ງ ບາງເຂດ ການປ່ອນບັດ ໄດ້ເລີ້ມຂຶ້ນ ໃນມື້ນີ້ສຳລັບ ການເລືອກ ຕັ້ງຮອບທຳອິດ ຂອງຈຳນວນ ທັງໝົດ 5 ຮອບ ໃນການເລືອກຕັ້ງສະພາແຫ່ງຊາດ ທີ່ໃຫຍ່ທີ່ສຸດໃນ ໂລກ ພວກກະບົດ ນິຍົມເໝົາເຊຕຸງ ຊຶ່ງຮູ້ຈັກກັນໃນນາມກຸ່ມ NAXALITES ໄດ້ຣົບກວນ ການປ່ອນບັດ ຢູ່ໃນບາງເຂດ ດ້ວຍການໂຈມຕີ ກຳລັງຮັກສາ ຄວາມສະງົບ ແລະ ເຈົ້າໜ້າທີ່ປ່ອນບັດ ເຮັດໃຫ້ ມີຜູ້ເສັຽຊີວິດ ຢ່າງນ້ອຍ14 ຄົນ ການຮັກສາ ຄວາມປອດພັຍ ແມ່ນເປັນ ຄວາມວິຕົກກັງວົນ ທີ່ສຳຄັນສຳລັບເຈົ້າໜ້າທີ່ ເລືອກຕັ້ງ ມີການສົ່ງ ກຳລັງທະຫານ ຫລາຍກວ່າ 2 ລ້ານຄົນໄປຮັກສາ ຄວາມສະງົບ ໃນການປ່ອນບັດ ເປັນເວລາ 4 ອາທິດ ປະທາ ນາທິບໍດີ ສະຫະຣັດ ທ່ານ BARACK OBAMAເດີນທາງ ໄປຢ້ຽມຢາມ ເມັກຊິໂກ ໃນມື້ນີ້ ເພື່ອເຈຣະຈາ ຫາຣື ທີ່ມີ ທ່າທາງວ່າຈະຄອບງຳ ໂດຍເຣື່ອງ ຄວາມໝັ້ນຄົງ ໃນເຂດຊາຍແດນ ແລະສົງຄາມ ຕໍ່ຕ້ານຢາເສບຕິດທີ່ທະວີ ຄວາມຮ້າຍແຮງຂຶ້ນ ໃນເມັກຊິໂກ ທ່ານ OBAMA ຈະພົບປະ ກັບປະທາ ນາທິບໍດີFELIPE CALDERON ໃນຣະຫວ່າງ ການຢ້ຽມຢາ ມເມັກຊິໂກ ເປັນເວລາສັ້ນໆກ່ອນຈະເດີນທາງ ຕໍ່ໄປຍັງ ໝູ່ເກາະ TRINIDAD ແລະ TOBAGO ເພື່ອເຂົ້າຮ່ວມກອງປະຊຸມ ສຸດຍອດ ທະວີອະເມຣິກາ ທຳນຽບຂາວ ກ່າວວ່າ ປະທາ ນາທິບໍດີ OBAMAມີຄວາມວິຕົກ ກັງວົນ ກ່ຽວກັບ ຄວາມຮຸນແຮງ ທີ່ເພີ້ມທະວີຂຶ້ນ ໃນເມັກຊິໂກແລະຜົນກະທົບ ທີ່ມີຕໍ່ ທັງສອງປະເທດ ໃນມື້ວານນີ້ ສະຫະຣັດ ໄດ້ຈັດກຸ່ມຄ້າຢາເສບຕິດ ເມັກຊິໂກ 3 ກຸ່ມ ເຂົ້າໄວ້ ໃນບັນຊີ ລາຍຊື່ ພວກທີ່ ສົງສັຍວ່າເປັນອົງການ ຄ້າຢາເສບຕິດ ທີ່ສຳຄັນ ຂອງນາໆຊາດ ນອກຈາກເຣື່ອງ ຢາເສບຕິດແລ້ວມີທ່າທາງວ່າ ທ່ານ OBAMA ແລະປະທານາທິບໍດີ CALDERON ຍັງຈະ ສົນທະນາ ຫາຣືກັນກ່ຽວກັບ ຄວາມວິຕົກ ກັງວົນ ໃນດ້ານ ຄົນເຂົ້າເມືອງ ແລະສະພາບ ເສຖກິດ ຫລຸດຖອຍຂອງໂລກ ເຮົາຍັງມີຂ່າວອື່ນໆອີກ ເຊີນຟັງລາຍລະອຽດໄດ້ ໂດຍຄລິກບ່ອນສຽງ